108. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (Ε.Ε.Τ.Τ.) Αριθ. 365/50 της 30 Νοεμ 2005/31 Ιαν 2006 (ΦΕΚ Β΄  94) (Διορθ. Σφάλμ. στο ΦΕΚ Β΄ 1167/30  Αυγ. 2006) Τήρηση Πρακτικών των Συνεδριάσεων της Εθνικής Επιτροπής Τηλεπικοινωνιών και Ταχυδρομείων (ΕΕΤΤ). Έχοντας υπόψη: α.τον νόμο 2867/2000 «Οργάνωση και Λειτουργία των Τηλεπικοινωνιών και άλλες Διατάξεις» (ΦΕΚ 273/Α΄), και ιδίως το άρθρο 3, παρ. 11 έως και 13, και του άρθρου 13, παρ. 12, γ΄, και παρ. 14, στοιχεία κζ΄ και κη΄, β.Τον νόμο 2690/1999, «Κύρωση του Κώδικα Διοικητικής Διαδικασίας και άλλες διατάξεις» (ΦΕΚ 45/Α΄), και ιδίως τις διατάξεις του άρθρου 15, γ.την υπ’ αριθ. 69452/5.6.1995 απόφση, του Υπουργού Μεταφορών και Επικοινωνιών, «Κανονισμός Εσωτερικής Λειτουργίας της ΕΕΤΤ» (ΦΕΚ 505/Β΄/7.6.1995), ιδίως το άρθρο 2, δ.την ανάγκη τήρησης μαγνητοφωνημένων πρακτικών από την ΕΕΤΤ, κατά τις συνεδριάσεις της Ολομελείας, και, ιδίως, ορισμού των περιπτώσεων για τις οποίες απαιτείται να τηρούνται μαγνητοφωνημένα πρακτικά, ε.«την έγερση εκ μέρους του Μέλους της ΕΕΤΤ Αλκ. Ψάρρα, ζητήματος τήρησης μαγνητοφωνημένων πρακτικών των συνεδριάσεων της ΕΕΤΤ». στ.Το γεγονός ότι από την εφαρμογή της απόφασης αυτής προκύπτει δαπάνη σε βάρος του προϋπολογισμού της ΕΕΤΤ, η οποία θα ανέρχεται για το έτος 2006 και για καθένα από τα έτη 2007, 2008, 2009 και 2010, περίπου στα € 12.000,00, Αποφασίζει: Άρθρο 1 Τήρηση Γραπτών Πρακτικών 1.Τα πρακτικά της Ολομέλειας τηρούνται με ευθύνη του Προέδρου της ΕΕΤΤ από το πρόσωπο που έχει ορισθεί από τον Πρόεδρο να ασκεί τα σχετικά γραμματειακά καθήκοντα.  Σελ. 386,516 Τεύχος      Σελ.        2.Τα πρακτικά της ΕΕΤΤ είναι πάντοτε γραπτά και υπογράφονται από όλα τα μέλη τα οποία παρέστησαν στη Συνεδρίαση κατά την οποία τηρήθηκαν. 3.Στο εκάστοτε τηρούμενο πρακτικό μνημονεύονται, ιδίως, τα ονόματα και η ιδιότητα των παριστάμενων μελών, ο τόπος και ο χρόνος της συνεδρίασης, τα θέματα που συζητήθηκαν με συνοπτική αλλά περιεκτική αναφορά στο περιεχόμενό τους, η μορφή και τα αποτελέσματα της ψηφοφορίας και οι αποφάσεις που λήφθηκαν. Ειδικότερα, τα πρακτικά δεν καταγράφουν το σύνολο της διεξαχθείσας συζήτησης αλλά εάν η εισήγηση έγινε δεκτή ή όχι και οπωσδήποτε τις απόψεις με τις οποίες προτείνεται η συμπλήρωση ή τροποποίηση της Εισήγησης. Περιέχουν πάντοτε την εκάστοτε ληφθείσα απόφαση. 4.Αν πρόκειται για συνεδρίαση της ΕΕΤΤ προς διατύπωση απλής γνώμης, στο οικείο πρακτικό καταχωρίζονται υποχρεωτικώς όλες οι επί μέρους γνώμες που διατυπώθηκαν και τέθηκαν σε ψηφοφορία. 5.Το πρακτικό συντάσσεται από το πρόσωπο που με εντολή του Προέδρου ασκεί γραμματειακά καθήκοντα. 6.Χορήγηση πρακτικών σε τρίτους γίνεται σύμφωνα με τις κείμενες διατάξεις. Άρθρο 2 Περιπτώσεις τήρησης  μαγνητοφωνημένων πρακτικών 1.Κατά τις συνεδριάσεις, είναι δυνατόν να τηρούνται, κατά τη συζήτηση όλων ή ορισμένων θεμάτων, και μαγνητοφωνημένα πρακτικά, όταν ο Πρόεδρος θεωρεί ότι τούτο είναι αναγκαίο ώστε να αποτυπώνεται και σε αυτά η βούληση της Ολομέλειας, ως συλλογικού οργάνου, ή όταν το ζητήσει κάποιο από τα παρόντα μέλη. 22.ΔΑ.α.108 Οργάνωση και Λειτουργία των Τηλεπικοινωνιών - Ε.Ε.Τ.Τ. 2.Μαγνητοφωνημένα πρακτικά τηρούνται, ιδίως, όταν η τήρησή τους διευκολύνει τη σύνταξη των γραπτών πρακτικών. 3.Τα τηρούμενα γραπτά πρακτικά, με την υπογραφή τους από όλα τα μέλη τα οποία παρέστησαν σε συνεδρίαση κατά την οποία τηρήθηκαν και μαγνητοφωνημένα πρακτικά, αποτελούν τα μόνα επίσημα πρακτικά. 4.Τα τυχόν τηρηθέντα μαγνητοφωνημένα πρακτικά, μετά την υπογραφή των γραπτών πρακτικών από όλα τα μέλη της ΕΕΤΤ καταστρέφονται, χωρίς υπαίτια βραδύτητα, με εντολή του Προέδρου. 5.Όταν τηρούνται μαγνητοφωνημένα πρακτικά, κάθε μέλος της ΕΕΤΤ, πριν υπογράψει τα γραπτά πρακτικά μιας συνεδριάσεως της οποίας μετέσχε, έχει το δικαίωμα να ζητεί από τον Πρόεδρο να ακούσει τα μαγνητοφωνημένα πρακτικά, παρουσία πάντοτε του Προέδρου. Ο Πρόεδρος δεν δύναται να αρνηθεί σχετικό αίτημα. Άρθρο 3 Τελικές Διατάξεις 1. Η ισχύς της παρούσας απόφασης αρχίζει με τη δημοσίευσή της στην Εφημερίδα της Κυβερνήσεως.